موقەدەم کارزان ئەمیر غەفوری قسەکەر وەڕیەوبەرایەتی پولیس گشتی لە کۆنگرەیگ رووژنامەوانی ئاژانس شەفەق نیوز ئامادەی بوی وت: ئەو هاووڵاتیەیلە ک داوای مووڵەت چەک پیشکەش کەن، بەڵگەیگ وەپیان دریەێد، و دویای ٢١ تەمووز ئایندە جویر نا یاسایی وەگەرد هەر چەکیگ بیمووڵەت رەفتار کریەێد، و هەڵگری سزا دریەێد.
غەفوری وتیش: تا ئیسە شمارەیگ لە چەک هاووڵاتیەیل توومار کریاگە، و ئیسە چەک پیشمەرگە و هیزەیل ئەمنییش وە گشت چینەیلیان توومار کریا، و دووپات کرد ک دویای ئی توومارکردنە، گشت چەکەیل توومار کریەن، وەو شیوە ک زانستن هویردەکاریەیل هەڵگری ئاسانتر بوود.
وەرجەیە، وەزارەت ناوخۆی هەرێم کوردستان، رووژ ٢١ تەمووز ئایندە دیاری کرد جویر دویاترین مەوقەیگ ئەرا توومارکردن چەک بیمووڵەت، لە وەختیگ هەڕەشەی سزایگ دا ک رەسێدە سێ ساڵ زیندانی ئەرا هەر کەسیگ چەک بیمووڵەت وەپی بوود.
